y a ij cloques pendues ou cloquier, que on n’en sonneche que 
l’une , et là il n’en y a que une que on le tape d’un lès seulle- 
ment. Et s’il avenoit que on vesist ses anemis, on sonnasl les 
iy cloques à hierle (1) et le seulle à volée ; et que on alât par 
jour à fumière et par nuit à lumière ; et se crian (criant) à le 
bretesque de Tournay que nus ne hierbegat piersonne de de- 
hors, s’il n’aportoit doublet pour luy vivre deux an; et or- 
donna le souverneur et les consaulx d’icelle des wés (2) des 
portes et des crétiaus (8) dou marquiet et des quarfours, tout 
ainsi que se la ville deuist est asise. 
Le samedy xv° jour d'avril et nuit de closse (close) paques, 
l'an LXVILJ, crian (on cria) à le bretesque de par le souverneur 
que cescun alast le xxv° jour dudit mois, qui estoit le jour saint 
Marcq, armés et enbastenés (embätonné) bien et souffisamment 
ou lieu qui luy estoit ordonné, fust à quarfours, portes, tours 
ou crestiaus, et ne se partesist de sen lieu tant que lewingneron 
sonneroit et que le souverneur les oroit véus, pour savoir com- 
ment il s’ordeneroient, se besoing estoit, et se crian (se cria) que 
combien que le roy avoit abandonnet les biens de ses sugés qui 
ne seroient mis à sauvetet devens le jour que dist est, en ville 
ou en fortresses , se (4) deffent le gouverneur qui (que) ne soit 
nuls manans de Tournay ne de Tournesis qui prengne desdis 
biens , sur à estre punis creminellement en cors et en biens. 
Le mierquedy apriés, xix° jour dudit mois, fu asisse le pre- 
mière piere du fondement dou cuer de l’églisse saint Jacque en 
Tournay, et fu asisse par le main mestre Richart Coussin, curés 
de le ditte églisse, et le seconde pière fu asisse par le main 
Willaume le Marisiel , gliseurs (5) de laditte églisse, lequel 
(1) Tocsin. 
(2) Guets. 
3) Créneaux. 
4) Cependant. 
) 
( 
( 
(5) Marguillier, 
